stanford-oval/wikipedia huggingface dataset:
רוויזיוניזם היסטורי
דוגמאות לרוויזיוניזם היסטורי > קרב אז'נקור

במשך מאות שנים, היסטוריונים ראו את קרב אז'נקור כקרב של מעטים מול רבים, שבו הצבא האנגלי הביס צבא צרפתי שהיה גדול פי 4 ממנו. תיאור זה הפך לפופולרי במיוחד על ידי ויליאם שייקספיר, במחזהו "הנרי החמישי". עם זאת, מחקרים חדשים מראים שהצבא הצרפתי היה רק במקצת גדול יותר מהצבא האנגלי, ונראה שהמספרים "נופחו" על ידי האנגלים ממניעים של פטריוטיזם.
דוגמאות לרוויזיוניזם היסטורי > הברונים השודדים

הברונים השודדים הוא כינוי שהעניק מארק טוויין במאה ה-19 לקבוצה בולטת של יזמים, תעשיינים ואנשי עסקים ששגשגו בארצות הברית בתקופה שלאחר מלחמת האזרחים האמריקנית (1865-1860). ההשקפה הרווחת הייתה שהם אנשים גסי רוח, אך תכונה זו בטלה בשישים לאור תרומתם לתעשייה האמריקאית, לתעשיות הצבאיות וליזמות העסקית.
אולם ב-1930 התפתח יחס שלילי כלפיהם לאחר שנחשף כי הם ניצלו את קשריהם הפוליטיים כדי לחוקק חוקי איסור תחרות, ניצלו באופן מוגזם סובסידיות ממשלתיות, וקיבלו קרקעות בחינם. כיום מוצגים "הברונים השודדים" בעיקר באור שלילי.
ראו גם

תום הדיון באשמה
| --- | --- |
בקרת זהויות :  GND: 4369785-9
רורנבאקה

רורנבאקה (בספרדית: Rurrenabaque; מכונה גם "רוּרֶה") היא עיירה בצפון בוליביה, לגדות נהר בני.
היסטוריה

תושביו המקוריים של האזור בו שוכנת כיום העיירה היו ציידים-לקטים בני הצימנה (Tsimané). במהלך המאה ה-16 הגיעו לאזור מגלי ארצות אירופיים, במסגרת חיפושיהם אחר עיר הזהב האגדית של האינקה, אל דוראדו. מציאת זהב בכמויות קטנות באדמות המקום עודדה את מגלי הארצות להעמיק את חיפושיהם במעבה היער. במהלך המאה ה-17 הגיעו גם מיסיונרים פרנציסקנים וישועים, והחלו להקים יישובים וחוות לגידול בקר.
ב-1844 הוקמה גם העיר רורנבאקה. ככל הנראה, מקור שמה במילים סושה אנאבאקה (Sushe enabaque), שפירושן בשפת הטאקנה הילידית "לגונת הברווזים". היא החלה לשגשג כמרכז להפקת כינין, ובהמשך גם נהנתה מ"בום הגומי", עד ראשית המאה ה-20. התושבים הילידים החלו לעבוד כפועלים בתעשיות אלה, ונטמעו בהדרגה באוכלוסייה הקולוניאלית. במהלך המאה ה-20 הוקמו בעיר בתי ספר ממלכתיים. לצד השיפור ברמת ההשכלה של התושבים, נגרמה כתוצאה מכך שחיקה נוספת במעמדן של השפות הילידיות והמסורות המקומיות. בשנות ה-90 של המאה ה-20 הוקמה בסמוך לעיירה הטריטוריה הילידית פילון לאחאס (Pilón Lajas) במטרה לסייע בשימור מסורות אלו.
ב-1995 הוכרז הפארק הלאומי מאדידי. העיירה הפכה לשער הכניסה העיקרי ליערות הגשם שלו ולביצות הפמפאס, והייתה בשל כך למוקד משיכה למטיילים. בעקבות התפתחות ענף התיירות בעיירה, חל גידול חד במספר תושביה מאז שנות ה-90 של המאה ה-20. ב-1992 התגוררו בה כ-5,000 תושבים, ב-2001 כ-8,500, וב-2012 כבר התגוררו בה למעלה מ-15 אלף תושבים.
תחבורה

רורנבאקה ממוקמת כ-410 ק"מ צפונית ללה פאס, בדרך שנמשכת כ-18 שעות נסיעה, ועד 2006 כללה את דרך היונגאס, המכונה "דרך המוות". בנוסף, פועל בסמוך לעיירה שדה תעופה קטן. שלוש חברות תעופה מקומיות מקיימות טיסות סדירות בינו לבין לה פאס, סנטה קרוס, טרינידד וסן בורחה. רק בשנת 2010 נסלל מסלול הטיסה בשדה. עד אז, נחתו המטוסים על האדמה, ועקב כך הושבת שדה התעופה בזמן גשם.
גלריה

רחוב בעיירה
מטוס על מסלול ההמראות בשדה התעופה של רורנבאקה, לפני סלילתו
הערות שוליים

↑  "אתר World Gazetteer". ארכיון מ-2013-04-28. נבדק ב-2012-08-24.
| --- | --- |
בקרת זהויות :  NLI: 987007494129105171  GND: 1213115329  LCCN: no99033978  VIAF: 137528706   WorldCat (עם VIAF): 137528706
רג'ינלד פול

| --- | --- |

 לידה:  3 במרץ 1500 סטפורדשייר, ממלכת אנגליה 
 פטירה:  17 בנובמבר 1558 (בגיל 58) לונדון, ממלכת אנגליה 
 מדינה:  ממלכת אנגליה 
 מקום קבורה:  קתדרלת קנטרברי 
 השכלה:  מודלין קולג'  אוניברסיטת פדובה 
 תפקיד:  Chancellor of the University of Oxford (1556–17 בנובמבר 1558)  חשמן (22 בדצמבר 1536)  הארכיבישוף הקתולי של קנטרברי (22 במרץ 1556–17 בנובמבר 1558) 
 השקפה דתית:  הכנסייה הקתולית 
 
רג'ינלד פול (באנגלית: Reginald Pole; ‏12 במרץ 1500 - 17 בנובמבר 1558) היה חשמן והארכיבישוף מקנטרברי הקתולי האחרון.
תולדות חייו

בנם השלישי של מרגרט פול, רוזנת סולסברי וריצ'רד פול. סבו מצד אמו היה ג'ורג' פלנטג'נט, דוכס קלרנס, אחיהם של אדוארד הרביעי, מלך אנגליה וריצ'רד השלישי, מלך אנגליה.
התחנך במודלין קולג' של אוניברסיטת אוקספורד וסיים ב-1515 בתואר בוגר אוניברסיטה. בשנת 1518 מינה אותו הנרי השמיני, מלך אנגליה לכומר בדורסט ובסולסברי ולאחר מכן דקאן כנסיית אקסטר. ב-1521 יצא ללימודים באוניברסיטת פדובה וב-1529 ייצג את מלכו בדיון בסורבון בפריז שדן בביטול נישואיו לקתרין מאראגון.
ב-1532 עזב פול את אנגליה לפדובה, עקב סכסוך עם המלך, על רקע נישואי המלך לאן בולין. ב-1536 שלח פול למלך חיבור שהיה למעשה מענה תאולוגי לשאלות שהפנו אליו תומאס קרומוול ואחרים בנוגע לנישואי המלך. החיבור, שנכתב בלטינית ונקרא Pro ecclesiasticae unitatis defensione ("הגנה למען אחדות הכנסייה"), הדגיש את מעמדו המיוחד של האפיפיור כעליון מעל מעמדם של כל המלכים (בכך קרא תיגר על חוק העליונות הראשון של הנרי) ובד-בבד גינה את המלך בשל נישואיו לקתרין מארגון שהייתה אשת אחיו. הנרי זעם ושלח לפול מכתב גינוי על ידי אמו, מרגרט פול.
ב-22 בדצמבר 1536 מינה אותו האפיפיור פאולוס השלישי לחשמן והפקיד אותו על מתן סיוע ליוזמי ה-"Pilgrimage of Grace" ("צליינות החסד")(אנ'), התקוממות גדולה בצפון אנגליה שהחלה באוקטובר 1536, שבה השתתפו 20,0000 עד 40,0000 מורדים בהנהגת רוברט אסק, ביחד עם חלק מאצולת הצפון, בקריאה להנרי לוותר על חוק העליונות ולשוב לחיק הכנסייה הקתולית האפיפיורית. ב-1539 נשלח פול לחצר קרל החמישי, קיסר האימפריה הרומית הקדושה בתיווכו של אסטאס שאפווי, על מנת לארגן אמברגו של ארצות אירופה הקתוליות על אנגליה. כך הפך פול למורד במלכות. המלך, חסר יכולת להתנקם בפול עצמו, התנקם בבני משפחתו. אחיו נאסרו ונחקרו על ידי תומאס קרומוול, תאריהם ואדמותיהם נלקחו מהם והם נאסרו במצודת לונדון באשמת קשירת קשר למרידה במלכות. אחיו הבכור, הנרי פול, וכמה מאנשיו הוצאו להורג. ב-27 במאי 1541, לאחר מאסר ממושך במצודת לונדון, הוצאה להורג גם אמו.
ב-1554, עם עליית מרי הראשונה, מלכת אנגליה לשלטון והחזרת הקתוליות לאנגליה, החל פול במסע השיבה שלו מגלותו, הפעם כנציג רשמי של האפיפיור. אולם, המלכה מרי והקיסר קרל החמישי, עיכבו את הגעתו ללונדון עד לאחר נישואיה של מרי עם פליפה השני, מלך ספרד. מיד לאחר הורדת תומאס קרנמר הפרוטסטנטי מעמדתו כארכיבישוף קנטרברי במרץ 1556, מונה פול לארכיבישוף תחתיו. במקביל כיהן כנשיא (צ'נסלור) אוניברסיטת אוקספורד ואוניברסיטת קיימברידג'. באופן בלתי-רשמי כיהן כיועצה הקרוב של המלכה וכנציגה בעניינים שונים.
פול מת בלונדון משפעת, 12 שעות לאחר מותה של המלכה מרי ונקבר בקתדרלת קנטרברי.
רוברט ריי

רוברט דולף ריי (באנגלית: Robert Dolph Ray;‏ 26 בספטמבר 1928 –  8 ביולי 2018) היה עורך דין ופוליטיקאי אמריקאי, איש המפלגה הרפובליקנית, שכיהן כמושל איווה ה-38 בשנים 1969–1983.
במהלך תקופת כהונתו כמושל, שימש ריי כיושב ראש אגודת המושלים הלאומית בשנים 1975–1976. הוא העביר את חוק ההגנה על קברים של איווה ב-1976, שהיה החוק הראשון בארצות הברית שהגן במפורש על מקומות הקבורה של האינדיאנים בארצות בארצות הברית. הוא גם קיבל אלפי פליטים לאיווה.
בשנותיו האחרונות, כיהן ריי כראש העיר בפועל של דה מוין ממאי ועד דצמבר 1997, והיה הנשיא הזמני של אוניברסיטת דרייק ב-1998.
ראשית חייו

רוברט ריי נולד בדה מוין, איווה, כבנם של קלארק ריי, מנהל חשבונות, ושל מילדרד ריי. ב-1946 הוא סיים את בית הספר התיכון על שם רוזוולט. לאחר מכן הוא שירת בצבא ארצות הברית. ב-1952 סיים ריי לימודי תואר בוגר אוניברסיטה במנהל עסקים באוניברסיטת דרייק, וב-1954 הוא סיים תואר במשפטים.
ריי החל את הקריירה שלו כעורך דין. לאחר כמה שנים בעיסוק במקצוע, הוא היה ב-1963 ליושב ראש המפלגה הרפובליקנית של איווה.
מושל איווה

ב-1969 הושבע ריי כמושל איווה. במהלך כהונתו בתפקיד, בוצעו שינויים בחוקת איווה, כולל הארכת משך כהונת המושל משנתיים לארבע שנים. הוא כיהן כיושב ראש אגודת המושלים הלאומית בשנים 1975–1976, וכן כיושב ראש אגודת המושלים הרפובליקנים, אגודת המושלים של המערב התיכון, ועדת החינוך של המדינות והיה נשיא מועצת ממשלות המדינות. כמושל, הוא הוציא צווים ביצועיים לקידום זכויות האזרח, לשימור האנרגיה וצמצום הבירוקרטיה וכן להקמת הוועד הכלכלי של המושל ונציבות החינוך הטכנולוגי הגבוה של איווה. ב-1974 חתם ריי על חוקים להקמת הנציבות למעמד האישה של איווה. ב-1982 הוא היה הראשון שהוענקה לו על ידי נציבות זו מדליית כריסטין וילסון לשוויון וצדק. ב-1976, יחד עם רעייתו בילי ריי ושלוש בנותיו, היה ריי למושל הראשון שנכנס לטראס היל (אנ'), מעון המושל הרשמי.
ב-1979 שימש ריי כנציג לוועידת הפליטים של האומות המאוחדות בז'נבה. הוא תמך בגביית פיקדון על פחיות משקה.
תקופת כהונתו בלטה בהומניטריות שלו כלפי פליטי התאי דם (אנ') מדרום-מזרח אסיה. הוא הסכים להגעתה של קבוצה פליטים זו לארצות הברית ויצר תוכנית יישוב פליטים לצורך כך. ריי הודיע שמדינת איווה תקבל 1,500 פליטים נוספים בינואר 1979. הוא כתב לנשיא ג'ימי קרטר ולמושלים אחרים וביקש מהם לתמוך בהרחבת אישורי הכניסה לארצות הברית של אנשי הסירות. הסקרים מאותה תקופה הראו שמאמצי היישוב מחדש והעזרה לפליטים היו שנויים במחלוקת. רבים חששו מתחרויות במקומות העבודה, העברת תקציבים נחוצים ומעירוב גזעי.
ריי היה המושל הראשון שחתם על חוק להגנת קברי האינדיאנים בארצות בארצות הברית. בראשית שנות ה-70, נדהמה הפעילה החברתית מריה פירסון (אנ') ששרידי שלדים של אינדיאנים טופלו באופן שונה מאלו של לבנים. היא מחתה בפני ריי, ובסופו של דבר הוא קיים איתה שיחה לאחר שקיימה ישיבת שבת מחוץ ללשכתו. ריי שיתף פעולה עם פירסון, ועבודתם המשותפת הובילה לקבלת חוק ההגנה על קברים של איווה שחוקק ב-1976, החוק הראשון בארצות הברית שהגן במפורש על קברים אינדיאנים. חוק זה קדם לחוק פדרלי דומה (אנ') שחוקק ב-1990.
לאחר פרישתו

לאחר תום כהונתו כמושל ב-1983 היה ריי למנהל הכללי של חברת ביטוח חיים. ממאי ועד נובמבר 1997 הוא כיהן כראש העיר בפועל של דה מוין. ב-1998 היה ריי הנשיא הזמני של אוניברסיטת דייק. הוא היה יושב הראש המשותף, יחד עם בוב אדגר, של הקואליציה הלאומית לטיפול רפואי.
ב-2005 היה ריי מושל איווה או מושל איווה לשעבר הראשון שקיבל את האות האזרחי הגבוה ביותר של איווה, שהוענק לו על ידי ועדת זיכרון המאה של המדינה.
חיים אישיים

ב-1951 נשא ריי לאישה את בילי לי הורנברגר, חברתו מימי בית הספר התיכון, ולשניים נולדו שלוש בנות. בשנותיו האחרונות סבל ריי ממחלת פרקינסון.
רוברט ריי נפטר במעון הסיעודי בו שהה בדה מוין ב-8 ביולי 2018, בגיל 89. הוא נטמן בבית הקברות וסט הייבן שבעיר.
הערות שוליים

↑  רוברט ריי, באתר אגודת המושלים הלאומית
| --- | --- |
בקרת זהויות :  BnF: cb18108881d (data)  GND: 1176993801  ISNI: 0000 0000 2905 2171  LCCN: n86057748  SNAC: w6s46sqj  VIAF: 45780836   WorldCat (עם VIAF): 45780836 
רוברט ריי ב-2014.
קלובאזאם

| --- | --- |

מבנה קלובאזאם
 
 שם IUPAC
 7-Chloro-1-methyl-5-phenyl-1,5-benzodiazepine-2,4(3H)-dione
 שמות מסחריים בישראל
 פריזיום
 נתונים כימיים
 כתיב כימי:  C16H13N2ClO2 
 מסה מולרית:  300.74 גרם למול
 נתונים פרמוקוקינטיים
 זמינות ביולוגית:  100-70% דרך הפה, 24.4 בשימוש רקטלי
 זמן מחצית חיים:  18 שעות
 הפרשה:  2–3% מופרש דרך הכליות ובשתן
 בטיחות
 מעמד חוקי:  תרופת מרשם, בישראל נכללת בסל הבריאות
 קטגוריית סיכון בהריון:  קטגוריית סיכון C 
 דרכי מתן:  דרך הפה
 מזהים
 קוד ATC:  N05BA09 
 מספר CAS:  22316-47-8
 PubChem:  1775
 ChemSpider:  2789
 
קלובאזאם, המשווקת בשמות פריזיום (Frisium), אורבנול (Urbanol) ואונפי (Onfi) היא תרופה נגזרת של בנזודיאזפינים. היא שווקה כנוגדת חרדה מ-1975 וכתרופה אנטי-אפילפטית מ-1984.
התוויות

מ-2005 מאושרת קלובאזאם (פריזיום) לשימוש בקנדה כתרופה משלימה במקרים של פרכוס טוני-קלוני, פרכוס חלקי מורכב והתקף מיוקלוני. קלובאזאם (אורבניל) מאושר כתרופה משלימה לטיפול בפרכוס חלקי מורכב, סוגים אחדים של סטטוס אפילפטיקוס, במיוחד בסוגים של מיוקלונוס, פרכוס חלקי פשוט, פרכוס חלקי מורכב.
משתמשים בתרופה גם לטיפול בחרדה אצל חולים שלא הגיבו לתרופות אחרות. בארצות הברית היא אושרה רק ב-25 באוקטובר 2011 לטיפול בתסמונת לנוקס-גסטו.
לעיתים משתמשים בקלובאזאם לטיפול בסוגי אפילפסיה עמידים לתרופות אחרות. לשימוש ארוך טווח בתרופה למניעת אפילפסיה יש חסרונות. החיסרון העיקרי הוא הפחתה של ההשפעה האנטי-אפילפטית משום שהגוף מתרגל לתרופה. לכן יש להעדיף תרופות אחרות לטיפול באפילפסיה.
התוויות > זמינות

קלובאזאם זמין רק בצורת גלולות הנלקחות בפה בשל אי מסיסותו במים.
תופעות לוואי

ישנוניות, האטת זמן תגובה, בלבול, כאבי ראש, יובש בפה, עצירות, אובדן תיאבון, בחילה, סחרחורת, חולשת שרירים, רעד קל באצבעות, פריחה בעור, אובדן זיכרון.
התוויות נגד

אצל חולים שיש להם הלקויות הבאות יש להשתמש בקלובאזאם בזהירות רבה:
מיאסטניה גראביס
דום נשימה בשינה
מחלות כבד חמורות כמו שחמת הכבד ודלקת כבד.
סבילות ותלות

לעיתים מתפתחת אצל מי שלוקח קלובאזאם סבילות לאפקטים האנטי-אפילפטיים של התרופה ועלולים להתרחש התקפים כתוצאה מהפסקה מהירה מדי של נטילת התרופה.
קלובאזאם כמו בנזודיאזפינים אחרים עלולה לגרום לתלות גופנית, להתמכרות ולמה שידוע כתסמונת הפסקת נטילת בנזודיאזפינים. הפסקת נטילת קלובאזאם או תרופה אחרת השייכת לבנזודיאזפינים עלולה לגרום לסימפטומים של הפסקה הדומים לאלו הנראים כשמפסיקים לשתות אלכוהול או להשתמש בברביטורטים. ככל שהמינון גבוה יותר והתקופה בה לוקחים את התרופה ארוכה יותר כך גדל הסיכון בלחוות סימפטומים לא נעימים של גמילה. יש להפסיק טיפול בבנזודיאזפינים תוך הזמן הקצר האפשרי תוך שימוש במשטר הפחתה איטי והדרגתי
פרמקולוגיה

קלובאזאם היא תרופה אנטי-אפילפטית. היא 1.5 בנזודיאזפינית, כלומר שבטבעת הדיאזפין שלה יש אטומי חנקן במקומות 1 ו- 5 (במקום במקומות הרגילים 1 ו- 4).
יש מחקר סמיות כפולה מבוקר שפורסם ב-1990 המשווה אותה לקלונאזפאם. 10 מ"ג או 20 מ"ג של קלובאזאם הרדימו הרבה פחות מאשר 0.5 מ"ג או 1 מ"ג של קלונאזפאם.
אינטראקציה של התרופה

אלכוהול מגדיל את הזמינות הביולוגית (המידה והקצב בהם נספגת התרופה בגוף ומשפיעה באופן פעיל על תפקודיו) ב-50%.
סימטידין מגבירה את האפקטיביות של קלובאזאם.
מינון יתר

בדרך כלל בנזודיאזפינים אינם קטלניים אם לוקחים מנת יתר שלהם אבל אנשים שיש להם בעיות רפואיות נוספות כמו מחלות נשימה או כאשר יש מינון יתר של בנזודיאזפינים הנלקחים יחד עם מדכאי מערכת עצבים מרכזית אחרים עלול הדבר לגרום למוות
ראו גם

לבטיראצטם
הערות שוליים

↑  Freche, C (1975). "Study of an anxiolytic, clobazam, in otorhinolaryngology in psychosomatic pharyngeal manifestations". Semaine des hopitaux. Therapeutique. 51 (4): 261–3. PMID 5777.
↑  "Clobazam in Treatment of Refractory Epilepsy: The Canadian Experience. A Retrospecti". Epilepsia. 32 (3): 407–16. 1991. doi:10.1111/j.1528-1157.1991.tb04670.x. PMID 2044502.
↑  Epilepsy Ontario (2005). "Clobazam". Medications. אורכב מ-המקור ב-2006-08-18. נבדק ב-2006-03-04.
↑  Larrieu, JL; Lagueny, A; Ferrer, X; Julien, J (1986). "Epilepsy with continuous discharges during slow-wave sleep. Treatment with clobazam". Revue d'electroencephalographie et de neurophysiologie clinique. 16 (4): 383–94. PMID 3103177.
↑  Gastaut, H; Tinuper, P; Aguglia, U; Lugaresi, E (1984). "Treatment of certain forms of status epilepticus by means of a single oral dose of clobazam". Revue d'electroencephalographie et de neurophysiologie clinique. 14 (3): 203–6. PMID 6528075.
↑  sanofi-aventis (2002). "Frisium Tablets 10 mg, Summary of Product Characteristics from eMC". electronic Medicines Compendium. Medicines.org.uk. אורכב מ-המקור ב-2007-12-06. נבדק ב-11 ביולי 2005. {{cite web}}:  (עזרה)
↑  "FDA Approves ONFI™ (clobazam) for the Adjunctive Treatment of Seizures Associated with Lennox-Gastaut Syndrome in Patients Two Years and Older" (הודעה לעיתונות). Lundbeck. נבדק ב-2011-10-25.
↑  Isojärvi, JI; Tokola, RA (1998). "Benzodiazepines in the treatment of epilepsy in people with intellectual disability". Journal of intellectual disability research. 42 (Suppl 1): 80–92. PMID 10030438.
↑  מתוך העלון לצרכן של התרופה.
↑  Monjanel-Mouterde, Suzanne; Antoni, Michel; Bun, Hot; Botta-Frindlund, Danielle; Gauthier, André; Durand, Alain; Cano, Jean Paul (1994). "Pharmacokinetics of a Single Oral Dose of Clobazam in Patients with Liver Disease". Pharmacology & Toxicology. 74 (4–5): 345–50. doi:10.1111/j.1600-0773.1994.tb01371.x.
↑  Loiseau, P (1983). "Benzodiazepines in the treatment of epilepsy". L'Encephale. 9 (4 Suppl 2): 287B–292B. PMID 6373234.
↑  MacKinnon, Glenda L.; Parker, William A. (1982). "Benzodiazepine Withdrawal Syndrome: A Literature Review and Evaluation". The American Journal of Drug and Alcohol Abuse. 9 (1): 19–33. doi:10.3109/00952998209002608. PMID 6133446.
↑  Chweh, A; Swinyard, EA; Wolf, HH; Kupferberg, HJ (1985). "Effect of GABA agonists on the neurotoxicity and anticonvulsant activity of benzodiazepines". Life Sciences. 36 (8): 737–44. doi:10.1016/0024-3205(85)90193-6. PMID 2983169.
↑  Wildin, JD; Pleuvry, BJ; Mawer, GE; Onon, T; Millington, L (1990). "Respiratory and sedative effects of clobazam and clonazepam in volunteers". British journal of clinical pharmacology. 29 (2): 169–77. PMC 1380080. PMID 2106335.
↑  Proenca, P; Teixeira, H; Pinheiro, J; Marques, E; Vieira, D (2004). "Forensic intoxication with clobazam: HPLC/DAD/MSD analysis". Forensic Science International. 143 (2–3): 205–9. doi:10.1016/j.forsciint.2004.03.029. PMID 15240045.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רנדספיור

| --- | --- |

 מידע כללי
 סוג:  אגם 
 מידות
 שטח:  140.6867 קילומטר רבוע
 אורך:  77 קילומטר
 מידע נוסף
 נהר מזין:  Etna, Vigga, Fallselva, Lomsdalselva 
 מקור לנהר:  Randselva 
 ‏אגן ניקוז:  3,701.71 קילומטר רבוע
 מדינות באגן הניקוז:  נורווגיה נורווגיה
 קואורדינטות:  60°23′25″N 10°23′39″E﻿ / ﻿60.390277777778°N 10.394166666667°E﻿ / 60.390277777778; 10.394166666667
  (למפת נורווגיה מוגדלת) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוסיהרנדספיור(למפת נורווגיה רגילה) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוס.רנדספיור
 
רנדספיור (בנורווגית: Randsfjorden) הוא האגם הרביעי בגודלו בנורווגיה עם שטח של 139.23 קמ"ר. עומקו המקסימלי של האגם הוא 120 מטר. פני האגם הם בגובה של 135 מטר מעל פני הים. הוא ממוקם במחוז ינלנה והוא גובל בנפות גראן, יבנקר, נורדארלנד וסונדרלנד. הוא מנוקז לנהר רנדסלבה.
בתקופה המודרנית הוקמו על שפת האגם מסלולי גולף רבים.
הצורה הנורדית העתיקה של השם הייתה רק רנד. הסיומת של המילה שפירושה פיורד נרשמה לראשונה בשנת 1691.
הערות שוליים

↑  Randsfjorden, www.visitnorway.com (באנגלית)
↑  Claus Krag, Halvdan Svarte, Norsk biografisk leksikon, 28 בספטמבר 2014
↑  Flom stopper Kong Haud, www.hadeland.no, ‏28 במאי 2013 (בנורווגית)
ערך זה הוא קצרמרבנושא גאוגרפיה של נורווגיה ובנושא ימות ואגמים. אתם מוזמנים לתרום לוויקיפדיה ו.
קראטה במשחקים האולימפיים

קראטה במשחקים האולימפיים נערכו לראשונה, ובפעם היחידה, במסגרת אולימפית באולימפיאדת טוקיו (2020).
קראטה במשחקים התקיימו בשתי קטגוריות: קומיטה (אנ') וקאטה. בתחרות הקומיטה התחרו שישים מתחרים מרחבי העולם, לעומת עשרים בלבד שהתחרו בתחרות הקאטה. בשתי הקטגוריות התחרות קבוצות גברים וקבוצות נשים.
היסטוריה

עוד בשנות ה-70 ניסה ז'אק דלקורט להביא להצבעות בוועד האולימפי את אישור משחקי הקראטה במשחקים האולימפיים. בשנת 2009, בהצבעה שערך הוועד האולימפי הבינלאומי, קראטה לא קיבל את הרוב הדרוש של שני שלישים על מנת להפוך את הענף לספורט אולימפי.
בחודש ספטמבר 2015 נכלל הקראטה ברשימת הענפים המועמדים להיחשב כספורט אולימפי יחד עם בייסבול, סופטבול, סקייטבורדינג, גלישת גלים, וטיפוס צוקים. באוגוסט 2016 הצביע הוועד האולימפי הבינלאומי בעד הכללת כל הענפים.
מבנה התחרות

תחרות הקראטה האולימפית העמידה שמונה מדליות זהב: שש לתחרות הקומיטה (עם שלוש קטגוריות משקל לכל מין) ושתיים לתחרות הקאטה (אחת לכל מין).
טבלת המדליות > אולימפיאדת טוקיו (2020)

|  | מדינה | זהב | כסף | ארד | סך הכל |
| --- | --- | --- | --- | --- | --- |
| 1 |  יפן | 1 | 1 | 1 | 3 |
| 2 |  ספרד | 1 | 1 | 0 | 2 |
| 3 |  מצרים | 1 | 0 | 1 | 2 |
| 3 |  איטליה | 1 | 0 | 1 | 2 |
| 4 |  בולגריה | 1 | 0 | 0 | 1 |
| 4 |  צרפת | 1 | 0 | 0 | 1 |
| 4 |  איראן | 1 | 0 | 0 | 1 |
| 4 |  סרביה | 1 | 0 | 0 | 1 |
| 5 |  אזרבייג'ן | 0 | 2 | 0 | 2 |
| 6 |  טורקיה | 0 | 1 | 3 | 4 |
| 7 |  סין | 0 | 1 | 1 | 2 |
| 7 |  אוקראינה | 0 | 1 | 1 | 2 |
| 8 |  ערב הסעודית | 0 | 1 | 0 | 1 |
| 9 |  קזחסטן | 0 | 0 | 2 | 2 |
| 10 |  אוסטריה | 0 | 0 | 1 | 1 |
| 10 |  טאיוואן | 0 | 0 | 1 | 1 |
| 10 |  הונג קונג | 0 | 0 | 1 | 1 |
| 10 |  הונגריה | 0 | 0 | 1 | 1 |
| 10 |  ירדן | 0 | 0 | 1 | 1 |
| 10 |  ארצות הברית | 0 | 0 | 1 | 1 |
הערות שוליים

↑  IOC approves five new sports for Olympic Games Tokyo 2020, International Olympic Committee, ‏14 ביולי 2021 (באנגלית)
↑  Tokyo's five 'new' sports are only in for 2020 Games, באתר ESPN, 4 באוגוסט 2016
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
קרוליינה הדרומית

קרוליינה הדרומית או דרום קרוליינה (באנגלית: South Carolina ‏האזנהקובץ:En-us-South Carolina.ogg‏Ⓘ‏) היא מדינה בדרום-מזרח ארצות הברית. קרוליינה הדרומית היא אחת משלוש עשרה המושבות המקוריות שמרדו בשלטון הבריטי במהלך המהפכה האמריקנית והקימו את ארצות הברית.
קרוליינה הדרומית גובלת בדרומה בג'ורג'יה, ובצפונה במדינת קרוליינה הצפונית. המדינה שוכנת לחוף האוקיינוס האטלנטי.
היסטוריה > תחילת ההתיישבות

הספרדים הגיעו לחוף ששייך היום למדינת קרוליינה הדרומית כבר ב-1514. ארננדו דה סוטו נפגש עם מלכה אינדיאנית ב-1540 אך האזור לא יושב על ידם. הראשונים להתיישב במקום היו הוגנוטים צרפתים בהנהגת ז'אן ריבו שברחו מצרפת אל מעבר לים ב-1562 והתיישבו בפריס איילנד, ליד ביופורט של היום. ריבו חזר לצרפת והתושבים התמרדו, בנו לעצמם ספינה וניסו לחזור לצרפת. הספרדים בנו את פורט פיליפה על פריס איילנד ב-1566 ובנו את סנט אלנה כבירת הפרובינציה החדשה לה פלורידה. עשור אחר כך השמידו האנגלים בראשות סיר פרנסיס דרייק את המאחז הספרדי והספרדים נסוגו דרומה. האנגלים עצמם התיישבו באזור רק ב-1670, שקיבל את השם קרוליינה על שמו של צ'ארלס הראשון, מלך אנגליה, (בלטינית Carolus).
המלך צ'ארלס השני מסר את קרוליינה לשמונה זכיינים שהקימו בה יישובי ספר ומטעים בסגנון המושבות באיי הודו המערבית. ב-1715 נלחמו המתיישבים באינדיאנים וב-1719 התקוממו נגד זכייני המושבה, קנו אותה מהם וקרוליינה הדרומית הפכה למושבת כתר. עד למחצית המאה ה-18 קרוליינה הדרומית משכה אליה הגירה מהמושבות הסמוכות וירג'יניה, פנסילבניה וקרוליינה הצפונית. המהגרים של המאה ה-18 התיישבו בחלק המערבי, הרחוק מהחוף, של המושבה והרחיבו אותה.
היסטוריה > המאות ה־18 וה־19

קרוליינה הדרומית נטלה חלק במשבר חוק הבולים ב-1765, והסוחר המקומי הנרי לורנס היה נשיא הקונגרס הקונטיננטלי בשנים 1777–1778. בזמן המלחמה התרחשו בתחומי המושבה קרבות לא רק בין המורדים לבריטים אלא גם בין מורדים לתומכים בבריטים מקרב המקומיים. קרוליינה הדרומית היא המדינה השמינית שחתמה על החוקה ב-1778, אז מונה ג'ון ראטלדג' למושלה הראשון. הפוליטיקאי המקומי ג'ון קלהון הגיע למשרת סגן נשיא ארצות הברית ב-1824 והוביל את קרוליינה הדרומית לביטול חוק התעריפים הפדרלי ב-1832. קרוליינה הובילה את ההתנגדות הדרומית למדיניות הפדרלית והייתה הראשונה לפרוש מהאיחוד ב-20 בדצמבר 1860.
הקרב הראשון במלחמת האזרחים האמריקנית התרחש בפורט סאמטר שבקרוליינה הדרומית. המדינה נהרסה לחלוטין במסע הכיבוש של גנרל שרמן ב-1865. המדינה לא התאוששה מהמלחמה במהרה ושקעה למאבקים גזעניים על רקע מתן זכויות בחירה לעבדים משוחררים והשיטה הפאודלית (Share-Cropper) שכבלה את בעלות האדמות והאיכרים כאחד.
היסטוריה > העת החדשה

המהפכה התעשייתית הגיעה לקרוליינה הדרומית רק בעשור האחרון של המאה ה-19 והמדינה, שעדיין לא הספיקה לצבור עושר ולהיחלץ מהשפל של סוף המאה ה-19, שקעה בקלות לתוך השפל הגדול. מאז מלחמת העולם השנייה קרוליינה הדרומית מרכזת בשטחה בסיסי צבא גדולים שמספקים מקור תעסוקה עיקרי. המדינה חגגה 300 שנה ב-1970, תחת רושם מאבקים גזעניים שנמשכים מאז שנות ה-60.
גאוגרפיה

קרוליינה הדרומית ממוקמת בדרום מזרח ארצות הברית וגובלת בצפון קרוליינה בצפון, באוקיינוס האטלנטי במזרח ובג'ורג'יה בדרום ובמערב. במדינה נמצא רכס הרי האפלצ'ים אשר בתוכו אזור הפידמונט הנמצא במדינה.